PLANB พุ่ง 5% ทุบสถิติออลไทม์ไฮ โบรกฯแนะซื้อเป้า 8.10 บ. ชี้กำไรไตรมาส 2 ทำจุดสูงสุดใหม่
PLANB พุ่งเกือบ 5% ทุบสถิติออลไทม์ไฮ โบรกฯแนะซื้อเป้า 8.10 บ. มองกำไรไตรมาส 2 ทำจุดสูงสุดใหม่ ล่าสุดอยู่ที่ 7.65 บาท บวก 0.35 บาท หรือ 4.79% มูลค่าซื้อขาย 258.71 ล้านบาท
PLANB พุ่ง 5% ทุบสถิติออลไทม์ไฮ โบรกฯแนะเป้า 8.10 บ. มองกำไร Q2 ทำจุดสูงสุดใหม่ ล่าสุดอยู่ที่ 7.65 บาท บวก 0.35 บาท หรือ 4.79% มูลค่าซื้อขาย 258.71 ล้านบาท
27 มิ.ย. 2562

ผู้สื่อข่าวรายงานว่า ราคาหุ้น บริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 10.56 น. อยู่ที่ 7.65 บาท บวก 0.35 บาท หรือ 4.79% สูงสุดที่ 7.70 บาท ต่ำสุดที่ 7.35 บาท ด้วยมูลค่าซื้อขาย 258.71 ล้านบาท ทั้งนี้ ราคาหุ้น PLANB ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 17 ก.พ.2558 มีราคา IPO อยู่ที่ 2 บาท

ด้าน บล.เอเอสแอล ระบุในบทวิเคราะห์ แนะนำ “ซื้อ” หุ้น PLANB ราคาเป้าหมาย 8.10 บาท/หุ้น จาก 1. แนวโน้มผลประกอบการไตรมาส 2/62 ออกมาจะทำสถิติใหม่ที่ 193 ล้านบาท จากการปรับขึ้นของ Utilization rate และ การขยายตัวของ Media capacity
รวมทั้ง 2. แนวโน้มที่เหลือของปีสามารเติบโตได้ต่อเนื่อง และเข้าสู่ High Season ของธุรกิจ คาดการณ์กำไรทั้งปี 840 ล้านบาท ขยายตัว 30.6% เมื่อเทียบจากปีก่อน และ 3. โอกาสเติบโตยังมีอยู่มากหลังร่วมมือกับ VGI เป็นผู้นำกลุ่ม Out of home media โดยสามารถขยายเม็ดเงินโฆษณาไปต่างประเทศจากแผนประมูลสื่อ OOH ได้มากขึ้น
อีกทั้งคาดการณ์รายได้ปีนี้ที่ 4.7 พันล้านบาท ขยายตัว 17.4% เมื่อเทียบจากปีก่อน เป็นไปตามเป้าที่บริษัทให้ไว้ โดย PLANB ยังคงมุ่งเน้นพัฒนาช่องทางและเพิ่มความหลากหลายด้วยนวัตกรรมต่างๆ ควบคู่ไปกับการพัฒนาธุรกิจการตลาดแบบมีส่วนร่วม
โดยมีแผนการเพิ่มพื้นที่ให้บริการสื่อโฆษณาอีก 10%-15% รวมเป็นพื้นที่ให้บริการสื่อโฆษณา (Media Capacity) 5.2 พันล้านบาทต่อปี ซึ่งเป็นการขยายเครือข่ายสื่อโฆษณาทุกประเภท ทั้งการขยายสื่อโฆษณาระบบขนส่งมวลชนทั้งบนรถประจำทางและรถไฟฟ้าใต้ดินสายสีน้ำเงินส่วนต่อขยายที่จะเริ่มเปิดให้บริการในปี 62
รวมทั้งการขยายพื้นที่ให้บริการของสื่อโฆษณาในห้างสรรพสินค้าในโครงการที่พัฒนาใหม่  การพัฒนาพื้นที่สื่อโฆษณาในสนามบินทั่วประเทศเพิ่มเติม การขยายสื่อโฆษณาภาพนิ่งประเภท Street Furniture ในกรุงเทพฯ ซึ่งแพลนบีคาดการณ์ว่าในปีนี้จะมีโครงการใหม่ๆ ที่ภาครัฐให้สิทธิ์เอกชนเข้ามาบริหาร และการเปิดให้บริการสื่อโฆษณาดิจิตอลนอกที่อยู่อาศัยพร้อมรายงานสภาพการจราจรอีกกว่า 100 จอภาพในกรุงเทพฯ ส่งผลให้ทั้งปีประมาณการกำไรสุทธิที่ 840 ล้านบาท ขยายตัว 30.6% เมื่อเทียบจากปีก่อน